اب ہم اِف سٹیٹمنٹس کے بارے میں سیکھنے لگے ہیں۔ اِف سٹیٹمنٹس پروگرام کرنا سیکھنے کا ایک بنیادی
حصہ ہیں۔ وہ کمپیوٹر کی فیصلے کرنے میں مدد کرتے ہیں۔ میرے فون سمیت، تمام کمپیوٹرز اِف سٹیٹمنٹس استعمال
کرتے ہیں۔ مثال کے طور پر، جب میں اپنے فون کو غیر مقفل کرتی ہوں، تو یہ ایک کوڈ کو چلاتا ہے جو کہتا ہے کہ اگر میں
درست طریقے سے پاس ورڈ داخل کرتی ہوں تو فون غیر مقفل ہو جائے گا۔ بصورت دیگر، یہ ایک غلطی کا پیغام دکھائے گا۔
آپ اپنے کوڈ میں اِف سٹیٹمنٹس استعمال کر سکتے ہیں تاکہ آپ اسٹیو اور ایلس سے اس پر ردعمل کرا سکیں جو وہ دنیا میں
دیکھتے ہیں۔ مثال کے طور پر، اگر ان کے سامنے کوئی چٹان ہے، تو وہ بائیں مڑ سکتے ہیں۔ یا اگر ان کا درخت سے تصادم ہونے
لگتا ہے تو دائیں جانب موڑ سکتے ہیں۔ اس معاملے میں، ہم لاوا میں نہیں گرنا چاہتے ہیں۔
لاوا کے لئے منصوبہ بنانا آسان ہے۔ ہم اسے اسکرین پر تو دیکھ سکتے ہیں۔ لیکن پتھر کے نیچے کے لاوا کے بارے میں
کیا جو ہم نہیں دیکھ سکتے ہیں۔ ہماری پتھر کی کھدائی کے بعد، آگے بڑھنے سے
پہلے ہمیں یہ جانچنے کی ضرورت ہوگی کہ کیا اس جگہ پر کوئی لاوا تو نہیں ہے۔ اگر وہاں لاوا موجود ہے، تو ہم آگے
بڑھنے سے پہلے اپنے کردار کے سامنے ایک پتھر رکھنا چاہیں گے۔ اس طرح سے ہم محفوظ طریقے سے آگے بڑھ سکتے ہیں۔
مزید کان کنی کے لئے وقت ہوگیا ہے! اور دھیان سے چلنے کے لئے اِف سٹیٹمنٹس کو استعمال کرنا یاد رکھیں۔